Iwakken ad negg tazrawt n teqbaylit gar Brtv d Tv4, nessemres asekles n sin n yisallen si tilibizyu tis4 i d-newwi ass n larbɛa 15 di Furar 2017 ɣef 18:00 n tmeddit i yesɛa azal n 23:00 n dqayeq , aɣmis i d-nsekles si Birbir Tilibizyu ass n sbet 18 di Furar 2017 ɣef 19 :30 n tmeddit i yesɛan azal 30 :45 n dqayeq. Nura-ten s tmaziɣt, nekkes-d amawal tsemres tv4 d umawal tsemres Brtv, negga-asen tazrawt ɣef ayen yerzan ireṭṭalen d wawalnuten, d wawalen inaṣliyen, nekkes-d daɣen tucḍiwin deg-i ɣellin ineɣmasen deg uheggi n yiḍrisen-nsen.